Κρατικός Αερολιμένας Καβάλας «Μέγας Αλέξανδρος»

Ο Κρατικός Αερολιμένας Καβάλας «Μέγας Αλέξανδρος» (συντομογραφίες IATA: KVA, ICAO: LGKV ΥΠΑ: ΚΑΚΒΑ) είναι εγκατεστημένος στην ευρύτερη περιοχή της κοινότητας Αγιάσματος  (3 χλμ από τον οικισμό Αγιάσματος) του δήμου Νέστου και είναι ανατολικά της Καβάλας κοντά στην Χρυσούπολη και σε απόσταση 30χλμ από την Καβάλα και 12χλμ από την Χρυσούπολη. 

Ο Αερολιμένας Καβάλας άρχισε να λειτουργεί το 1952 στις εγκαταστάσεις της Πολεμικής Αεροπορίας κοντά στο χωριό Αμυγδαλεώνας, μέχρι την 12η Οκτωβρίου 1981 που μεταφέρθηκε στην θέση που λειτουργεί μέχρι σήμερα. Από την έναρξη της λειτουργίας του λειτούργησε σαν Αερολιμένας Εσωτερικών Συγκοινωνιών, μέχρι τις 16 Δεκεμβρίου 1987 που εντάχθηκε στους Διεθνείς Αερολιμένες της χώρας. Λειτουργεί σε επίπεδο Διεύθυνσης Δημόσιας Υπηρεσίας.

Το 1992 με υπουργική απόφαση καθορίστηκε η επίσημη ονομασία του σε Κρατικός Αερολιμένας Καβάλας «Μέγας Αλέξανδρος». Την ίδια χρονιά ξεκίνησαν εργασίες επέκτασης του κτιρίου του αεροσταθμού, ενώ νέες εργασίες επέκτασης ξεκίνησαν το 1998 και σήμερα ο αερολιμένας Καβάλας λειτουργεί ως ενιαίο αναβαθμισμένο σύνολο παλαιών και νέων εγκαταστάσεων, περιέχοντας όλα τα σύγχρονα μέσα για την εξυπηρέτηση των αεροπορικών εταιρειών και του επιβατικού κοινού. Στον κύριο χώρο του αεροδρομίου λειτουργεί αναψυκτήριο, Γραφεία ενοικιάσεως αυτοκινήτων και παρέχεται δωρεάν ασύρματη σύνδεση στο Διαδίκτυο.

 Προορισμοί 
Οι προορισμοί που εξυπηρετούνται από το αεροδρόμιο της Καβάλας είναι οι εξής:

 Αεροπορική Εταιρεία   Προορισμοί  Aegean Airlines Αθήνα Austrian AirlinesΘερινή περίοδος: ΒιέννηBRA Braathens Regional Airlines Θερινή πτήση charter: Κοπεγχάγη, Όσλο CondorΘερινή περίοδος: Μόναχο, Ντίσελντορφ, ΦρανκφούρτηEurowingsΘερινή περίοδος: Κολωνία, Ντίσελντορφ, Ντόρτμουντ, ΣτουτγκάρδηEurowings DiscoverΘερινή περίοδος: Φρανκφούρτη LOT Polish AirlinesΘερινή πτήση charter: Βίλνιους  Marathon AirlinesΘερινή πτήση charter: Ίνσμπρουκ SmartWingsΘερινές πτήσεις charter: Μπρατισλάβα, Πράγα TUI Airways Θερινή περίοδος: Λονδίνο-Γκάτγουικ, Μάντσεστερ, ΜπέρμιγχαμTUIfly NetherlandsΘερινή πτήση charter: Άμστερνταμ

 Εγκαταλελειμμένο αεροσκάφος 
Στο χώρο του αεροδρομίου υπάρχει εγκαταλελειμμένο ένα αεροσκάφος τύπου Lockheed L-1011 TriStar. Το αεροσκάφος ανήκε αρχικά στη British Airways, ενώ αργότερα περιήλθε στην ιδιοκτησία της Kuwait Airways και πραγματοποιούσε επί σειρά ετών απευθείας πτήσεις από την Ευρώπη στην Αμερική (κατά κύριο λόγο στις ΗΠΑ), έχοντας μεγάλη αυτονομία καυσίμου χωρίς να χρειάζεται ανεφοδιασμό σε κάποιο αεροδρόμιο της «Γηραιάς Ηπείρου». Μετά την κατάρρευση των «Δίδυμων Πύργων», πολλές αεροπορικές εταιρείες μείωσαν το μεταφορικό τους έργο προς την άλλη πλευρά του Ατλαντικού. Έτσι, η Kuwait Airways αναγκάστηκε να αφήσει το συγκεκριμένο αεροσκάφος στο αεροδρόμιο της Χρυσούπολης, χρησιμοποιώντας το ως χώρο στάθμευσης, πληρώνοντας ένα συμβολικό ενοίκιο για το πάρκινγκ.

Με τα χρόνια, το συγκεκριμένο Lockheed L-1011 TriStar κατάντησε «κουφάρι», αφού δεν έχει πλέον πτητική ικανότητα, ενώ για ένα χρέος προς το ελληνικό δημόσιο από την αεροπορική εταιρεία του Κουβέιτ, το αεροσκάφος κατασχέθηκε πέρασε στην κυριότητα του Υπουργείου Οικονομικών. Έκτοτε, έγιναν αρκετοί πλειοδοτικοί διαγωνισμοί, όμως ουσιαστικό ενδιαφέρον για το αεροσκάφος δεν υπήρξε, το οποίο πλέον είτε θα αξιοποιηθεί για χρήση ανταλλακτικών είτε με έναν διαφορετικό τρόπο, πρωτόγνωρο μεν για τα ελληνικά δεδομένα, αλλά σύνηθες για πολλές χώρες του εξωτερικού.

 Σχολή εκπαίδευσης πιλότων 
Στον Αερολιμένα εγκαταστάθηκε και λειτουργεί από την 1η Ιουλίου 2006 η σχολή εκπαίδευσης πιλότων αεροσκαφών  Egnatia Aviation.

 Εικόνες 

 Παραπομπές 

 Εξωτερικοί σύνδεσμοι 

 Επίσημη ιστοσελίδα του αερολιμένα
 Οδηγός Ελληνικών Αερολιμένων: Αερολιμένας Καβάλας, «Μέγας Αλέξανδρος»
 Egnatia Aviation

Καβαλα
Αερολιμένας
Αερολιμενας